smcproject/ml-wiki-sentences huggingface dataset:
പുറത്തേക്കുള്ള കണ്ണികൾ www.namboothiri.com
രംഗനാഥ ക്ഷേത്രം, നെല്ലൂർ ഇംഗ്ലീഷ് വിലാസം https://ml.wikipedia.org/wiki/Ranganatha_Temple,_Nellore
ആന്ധ്രാപ്രദേശിലെ നെല്ലൂരിലെ ശ്രീ രംഗനാഥ സ്വാമി ക്ഷേത്രം , ഭഗവാൻ രംഗനാഥൻ പരബ്രഹ്മൻ മഹാ വിഷ്ണു ഭഗവാന്റെ രൂപത്തിലുള്ള ഒരു ഹൈന്ദവക്ഷേത്രമാണ്.
നെല്ലൂരിലെ പഴക്കം ചെന്ന ക്ഷേത്രങ്ങളിൽ ഒന്നാണ് തൽപഗിരി രംഗനാഥസ്വാമി ക്ഷേത്രം അഥവാ രംഗനായകുലു ക്ഷേത്രം.
പെന്ന നദിയിൽ സ്ഥിതി ചെയ്യുന്ന ഈ ക്ഷേത്രം പന്ത്രണ്ടാം നൂറ്റാണ്ടിൽ നിർമ്മിച്ചതാണെന്ന് വിശ്വസിക്കപ്പെടുന്നു.
ക്ഷേത്രത്തിന്റെ പ്രധാന കവാടം ഗാലി ഗോപുരം എന്നറിയപ്പെടുന്ന വലിയ ഗോപുരമാണ്.
അക്ഷരാർത്ഥത്തിൽ "കാറ്റ് ഗോപുരം" "wind tower".
എന്നാണ് ഇത് അറിയപ്പെടുന്നത്.
ഈ ഗോപുരത്തിന് ഏകദേശം 70 അടി ഉയരമുണ്ട്.
അതിനു മുക ളിലായി 10 അടി സ്വർണം പൂശിയ പാത്രത്തിനെ കലശം എന്നുവിളിക്കുന്നു.
എല്ലാ വർഷവും മാർച്ച്-ഏപ്രിൽ മാസത്തിൽ (ഇത് ഇന്ത്യൻ കലണ്ടർ അനുസരിച്ച് വ്യത്യാസപ്പെടുന്നു) ഒരു വലിയ ഉൽസവം ആഘോഷിക്കുന്നു.
ഇവ ബ്രഹ്മോത്സവം എന്നാണ് അറിയപ്പെടുന്നത്.
ബാഹ്യ ലിങ്കുകൾ Sri Ranganathaswamy Temple, Nellore എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രംഗപ്രഭാത്
തിരുവനന്തപുരത്തെ ആലിന്തറയിലെ കുട്ടികളുടെ നാടക വേദിയാണ് രംഗപ്രഭാത് .
1970 സെപ്റ്റംബർ 19നാണ് ഈ പ്രസ്ഥാനം ആരംഭിച്ചത്.
പ്രൊഫ.ജി.ശങ്കരപ്പിള്ളയാണ് ഉദ്ഘാടനം ചെയ്തത് .
ശ്രീ. മടവൂർ കൊച്ചുനാരായണപിള്ള ആണ് സ്ഥാപകൻ ‍.
രംഗപ്രഭാതിന്റെ ആദ്യ നാടകം പുഷ്പകിരീടം ആയിരുന്നു.
പ്രൊഫ.ജി.ശങ്കരപ്പിള്ള പത്തോളം നാടകങ്ങൾ രംഗപ്രഭാതിലെ കുട്ടികൾക്ക് അവതരിപ്പിക്കാനായി എഴുതിയിട്ടുണ്ട്.
രംഗപ്രഭാത് , കുട്ടികളുടേതെന്നു പറയാവുന്ന രാജ്യത്തെ ആദ്യ നാടകവേദിയാണ് എന്നു പറയാം.
പ്രൊഫ.എൻ‍.
കൃഷ്ണപിള്ളയുടെ നിർദ്ദേശങ്ങളുടെ പിൻബലത്തോടെ രംഗപ്രഭാതിൽ മൂന്ന് സ്ഥിരം നാടകവേദികളുണ്ടായി.
കുട്ടികളുടേത് “കദംബം”,കൌമാരപ്രായക്കാരുടേത് “കളരി”,പ്രായമായവരുടേത് “കളം” എന്നിങ്ങനെ.
നാടകപരിശീലനം
രംഗപ്രഭാതിന്റെ തിയേറ്റർ നാടക പരിശീലനത്തിൽ  ഗയിംസ്, കഥ പറയുക,ക ഥ പറഞ്ഞഭിനയിക്കുക, വാസനാവികാസ നാടകം , നൃത്തം , സംഗീതം , നാടൻ കലാപരിശീലനം, മുഖം മൂടികളും അലങ്കാരങ്ങളും നിർമ്മിക്കലും പ്രയോഗങ്ങളും, പാവനിർമ്മാണം ഇവ അടങ്ങിയിരിക്കുന്നു.
അവലംബം രംഗപ്രഭാത് ഡേറ്റാലൈബ്രറി
രംഗസ്വാമി ശ്രീനിവാസൻ ഇംഗ്ലീഷ് വിലാസം https://ml.wikipedia.org/wiki/Rangaswamy_Srinivasan
ഐബി‌എം റിസർച്ചിൽ 30 വർഷത്തെ കരിയർ ഉള്ള ഒരു ഭൗതിക രസതന്ത്രജ്ഞനും കണ്ടുപിടുത്തക്കാരനുമാണ് രംഗസ്വാമി ശ്രീനിവാസൻ (ജനനം: ഫെബ്രുവരി 28, 1929, മദ്രാസ്, ഇന്ത്യ ) .
അബ്ളേറ്റീവ് ഫോട്ടോകോംപോസിഷൻ സാങ്കേതിക വിദ്യകൾ വികസിപ്പിച്ച അദ്ദേഹം ലാസിക് നേത്ര ശസ്ത്രക്രിയയുടെ വികസനത്തിന് സംഭാവന നൽകി.
ലേസർ നേത്ര ശസ്ത്രക്രിയയ്ക്ക് നൽകിയ സംഭാവനകൾക്ക് അദ്ദേഹത്തിന് 2013 ഫെബ്രുവരി 2 ന് അന്നത്തെ അമേരിക്കൻ പ്രസിഡന്റ് ഒബാമയിൽ നിന്ന് നാഷണൽ മെഡൽ ഓഫ് ടെക്നോളജി ലഭിച്ചു.
1929 ഫെബ്രുവരി 28 ന് ഇന്ത്യയിലെ മദ്രാസിൽ ആണ് ശ്രീനിവാസൻ ജനിച്ചത്.
1949 ലും 1950 ലും ആയി ശ്രീനിവാസൻ മദ്രാസ് സർവകലാശാലയിൽ നിന്ന് സയൻസിൽ ബിരുദവും ബിരുദാനന്തര ബിരുദവും നേടി  1953 ൽ ഗ്രാജുവേറ്റ് സ്കൂളിൽ ചേരുന്നതിനായി അദ്ദേഹം അമേരിക്കയിലേക്ക് പോയി.
കെമിക്കൽ കൈനറ്റിസിസ്റ്റ് സിഡ്നി ഡബ്ല്യു .
ബെൻസണിനൊപ്പം പ്രോട്ടീൻ കെമിസ്ട്രി പഠിച്ച അദ്ദേഹം 1956 ൽ സതേൺ കാലിഫോർണിയ സർവകലാശാലയിൽ നിന്ന് ഫിസിക്കൽ കെമിസ്ട്രിയിൽ ഡോക്ടറേറ്റ് നേടി.
1956 ൽ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിലും 1957 മുതൽ 1961 വരെ റോച്ചസ്റ്റർ സർവകലാശാലയിലും പോസ്റ്റ്ഡോക്ടറൽ സ്ഥാനങ്ങൾ വഹിച്ചു.
1961 മുതൽ 1990 വരെയുള്ള മുപ്പതു വർഷം ന്യൂയോർക്കിലെ യോർക്ക് ടൗൺ ഹൈറ്റ്സിലെ ഐബിഎമ്മിന്റെ ടിജെ വാട്സൺ റിസർച്ച് സെന്ററിൽ ശ്രീനിവാസൻ ചെലവഴിച്ചു.
1961 ൽ റിസർച്ച് സ്റ്റാഫിൽ ചേർന്ന അദ്ദേഹം 1963 ൽ "ഫണ്ടമെൻ്റൽ ഫോട്ടോകെമിക്കൽ റിസർച്ചിന്റെ മാനേജർ" ആയി സ്ഥാനക്കയറ്റം നേടി.
അദ്ദേഹത്തിന്റെ ഗവേഷണ സംഘം അൾട്രാവയലറ്റ് പ്രകാശത്തെക്കുറിച്ചും, അവ ജൈവവസ്തുക്കളെ ബാധിക്കുന്നതിനെക്കുറിച്ചും പഠിച്ചു.
1981 ൽ ശ്രീനിവാസനും സഹപ്രവർത്തകരും പോളിമറുകളിൽ ഡിസൈനുകൾ ചെയ്യാൻ ഒരു അൾട്രാവയലറ്റ് എക്‌സൈമർ ലേസർ ഉപയോഗിക്കാമെന്ന് കണ്ടെ്ടെത്തി.
കമ്പ്യൂട്ടർ സർക്യൂട്ട് ബോർഡുകളും ഇങ്ക് ജെറ്റ് പ്രിന്റർ നോസലുകളും സൃഷ്ടിക്കുന്നതിന് പോളിമറുകൾ തുരക്കാൻ കമ്പ്യൂട്ടർ വ്യവസായത്തിൽ ഈ സാങ്കേതികവിദ്യ അന്നു മുതൽ ഉപയോഗിച്ചു വരുന്നു.
ശ്രീനിവാസൻ, ഭൗതികശാസ്ത്രജ്ഞൻ ജെയിംസ് ജെ. വൈൻ, മെറ്റീരിയൽ സയന്റിസ്റ്റ് സാമുവൽ ബ്ലം എന്നിവർ ജീവനുള്ള ടിഷ്യുവിലും എക്‌സൈമർ ലേസർ ഉപയോഗിക്കാൻ സാധ്യതയുണ്ടെന്ന് അനുമാനിച്ചു.
1981 നവംബർ 27 ന് ശ്രീനിവാസൻ തന്റെ കുടുംബത്തിന്റെ താങ്ക്സ്ഗിവിംഗ് ടർക്കിയുടെ അവശിഷ്ടങ്ങളിൽ ഇത് പരീക്ഷിച്ച് കൃത്യമായി കൊത്തിയ പാറ്റേണുകൾ സൃഷ്ടിക്കാൻ കഴിയുമെന്ന് തെളിയിച്ചു.
ഒരു അൾട്രാവയലറ്റ് എക്‌സൈമർ ലേസർ 193 നാനോമീറ്ററിൽ പൾസ് ചെയ്ത്, ചുറ്റുമുള്ള പ്രദേശത്തിന് താപ നാശമുണ്ടാക്കാതെ ജീവനുള്ള ടിഷ്യുവിൽ മാറ്റം വരുത്തുുന്നത് (എച്ചിങ്ങ്) സാധ്യമാണെന്ന് തെളിയിച്ചു.
ശ്രീനിവാസൻ ഒരു തരം ലേസർ അബ്ളേഷൻ സാങ്കേതിക വിദ്യയായ ഇതിന് അബ്ളേറ്റീവ് ഫോട്ടോകോംപോസിഷൻ (എപിഡി) എന്ന് പേരിട്ടു.
1983 ൽ നേത്ര ശസ്ത്രക്രിയാവിദഗ്ധൻ സ്റ്റീഫൻ ട്രോക്കൽ കോർണിയയുടെ ശസ്ത്രക്രിയയ്ക്ക് എപിഡി ഉപയോഗിക്കാനുള്ള സാധ്യതയെക്കുറിച്ച് അന്വേഷിക്കുന്ന തിനായി ശ്രീനിവാസനെ സമീപിച്ചു.
ശ്രീനിവാസൻ, ത്രൊകെൽ, ബോഡിൽ ബാരെൻ എന്നിവരുടെ കൂട്ടായ്മ ലസിക് നേത്ര ശസ്ത്രക്രിയ, മയോപിയ, ഹൈപ്പറോപിയ, അസ്റ്റിഗ്മാറ്റിസം എന്നിവ പോലുള്ള വിഷ്വൽ പ്രശ്നങ്ങൾ പരിഹരിക്കുന്നതിന് കോർണിയയെ വീണ്ടും രൂപകൽപ്പന ചെയ്യുന്നതിനുള്ള സാങ്കേതികതയായ ലാസിക് വികസിപ്പിക്കുന്നതിലേക്ക് നയിച്ചു.
1995 ൽ, ലേസർ റിഫ്രാക്റ്റീവ് ശസ്ത്രക്രിയയ്ക്കുള്ള വാണിജ്യ സംവിധാനം യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ അംഗീകരിച്ചു.
130 ലധികം ശാസ്ത്രീയ പ്രബന്ധങ്ങൾ ശ്രീനിവാസൻ പ്രസിദ്ധീകരിച്ചു.
അദ്ദേഹത്തിന് കുറഞ്ഞത് 22 യുഎസ് പേറ്റന്റുകളുണ്ട്.
ലാസിക്ക് ശസ്ത്രക്രിയാ സാങ്കേതികത തന്റെ മാത്രം കണ്ടുപിടുത്തമാണെന്ന് അവകാശപ്പെട്ട് 1992 ൽ സ്റ്റീഫൻ ട്രോക്കൽ സമർപ്പിച്ച പേറ്റന്റ് അപേക്ഷ 2000 ൽ ഒരു അന്താരാഷ്ട്ര വ്യാപാര കമ്മീഷൻ അസാധുവായി പ്രഖ്യാപിച്ച് ശ്രീനിവാസനെ കോ-ഓതർ ആയി ഉൾപ്പെടുത്തേണ്ടതാണെന്ന് വിധിച്ചു .
1990 ൽ ശ്രീനിവാസൻ യുവിടെക് അസോസിയേറ്റ്സ് എന്ന കൺസൾട്ടിംഗ് കമ്പനി രൂപീകരിച്ചു.
1997 ൽ ശ്രീനിവാസന് അമേരിക്കൻ കെമിക്കൽ സൊസൈറ്റിയുടെ അവാർഡ് ഫോർ ക്രിയേറ്റീവ് ഇൻവെൻഷൻ എസി‌എസ് നോർത്ത് ഈസ്റ്റ് സെക്ഷന്റെ എസെലെൻ മെഡൽ എന്നിവ ലഭിച്ചു.
അമേരിക്കൻ ഫിസിക്കൽ സൊസൈറ്റി 1998 ൽ ശ്രീനിവാസന് ബയോളജിക്കൽ ഫിസിക്സിനുള്ള മാക്സ് ഡെൽബ്രക്ക് പ്രൈസ് ഇൻ ബയോളജിക്കൽ ഫിസിക്സ് നൽകി.
1999 ൽ അദ്ദേഹം നാഷണൽ അക്കാദമി ഓഫ് എഞ്ചിനീയറിംഗിലേക്ക് തിരഞ്ഞെടുക്കപ്പെട്ടു.
2002 ൽ യുഎസ് നാഷണൽ ഇൻവെന്റേഴ്സ് ഹാൾ ഓഫ് ഫെയിമിൽ അദ്ദേഹത്തെ ഉൾപ്പെടുത്തി.
2004 ൽ അമേരിക്കൻ ഇൻസ്റ്റിറ്റ്യൂട്ട് ഓഫ് ഫിസിക്‌സിൽ നിന്ന് ഫിസിക്സിന്റെ വ്യാവസായിക ആപ്ലിക്കേഷനുകൾക്കുള്ള സമ്മാനമായ പ്രൈസ് ഫോർ ഇൻഡസ്ട്രിയൽ ആപ്ലിക്കേഷൻസ് ഓഫ് ഫിസിക്സ് ലഭിച്ചു.
2011 ൽ, ശ്രീനിവാസൻ, വൈൻ, ബ്ലം എന്നിവർക്ക് നാഷണൽ അക്കാദമി ഓഫ് എഞ്ചിനീയറിംഗ് (എൻ‌എഇ) ഒഹായോ യൂണിവേഴ്സിറ്റിയിൽ നിന്നും ഫ്രിറ്റ്സ് ജെ. ആൻഡ് ഡോലോറസ് എച്ച്. റസ് പ്രൈസ് ലഭിച്ചു.
2012 ൽ ശ്രീനിവാസൻ, വൈൻ, ബ്ലം എന്നിവരെ  നാഷണൽ മെഡൽ ഓഫ് ടെക്നോളജി ആന്റ് ഇന്നൊവേഷൻ സ്വീകർത്താക്കളായി തിരഞ്ഞെടുത്തു.
ലാസികിൻ്റെ വികസനത്തിലേക്ക് നയിച്ച എക്സൈമർ ലേസർ പഠനങ്ങളുടെ പേരിലാണ് ഈ അവാർഡ് ലഭിച്ചത്.
ഫെബ്രുവരി 1, 2013 ന് അന്നത്തെ അമേരിക്കൻ പ്രസിഡന്റ് ബരാക് ഒബാമ പുരസ്കാരം നൽകി.
രംഗനാഥ് മിശ്ര ഇംഗ്ലീഷ് വിലാസം https://ml.wikipedia.org/wiki/Ranganath_Misra
ഇന്ത്യയുടെ 21-ആമത് സുപ്രീം കോടതി ചീഫ് ജസ്റ്റിസാണ് രംഗനാഥ് മിശ്ര (1926 നവംബർ 25 - 2012 സെപ്റ്റംബർ 13).
ഒഡീഷാ ഹൈക്കോടതിയിൽ ചീഫ് ജസ്റ്റിസായിരുന്ന ഇദ്ദേഹം 1983-ൽ സുപ്രീം കോടതി ജഡ്ജിയായി നിയമിതനായി.
1990 സെപ്റ്റംബർ 25 മുതൽ 1991 നവംബർ 24 വരെ സുപ്രീം കോടതി ചീഫ് ജസ്റ്റിസായി സേവനമനുഷ്ഠിച്ചു.
1993 -ൽ രൂപീകരിച്ച ദേശീയ മനുഷ്യാവകാശ കമ്മീഷന്റെ ആദ്യ ചെയർമാനായിരുന്നു ഇദ്ദേഹം.
1998 - 2004 കാലഘട്ടത്തിൽ കോൺഗ്രസിനെ പ്രതിനിധീകരിച്ച് രാജ്യസഭാംഗമായും പ്രവർത്തിച്ചിരുന്നു.
1926 നവംബർ 25 -ന് ഒഡീഷയിലെ ബാണാപൂരിൽ ഒരു ബ്രാഹ്മണ കുടുംബത്തിലാണ് രംഗനാഥ് മിശ്രയുടെ ജനനം.
അദ്ദഹത്തിന്റെ പിതാവ് ഗോദാവരിഷ് മിശ്ര ഒരു സാഹിത്യകാരനും കോൺഗ്രസ് പ്രവർത്തകനുമായിരുന്നു.
1941 -ൽ ബ്രിട്ടീഷ് ഭരണകാലത്ത് ഒഡീഷയുടെ വിദ്യാഭ്യാസ വകുപ്പ് മന്ത്രിയായിരുന്ന ഗോദാവരിഷ് മിശ്ര ഉത്കൽ സർവകലാശാലയുടെ രൂപീകരണത്തിൽ പ്രധാന പങ്കുവഹിച്ചിട്ടുണ്ട്.
ഗോദാവരിഷ് മിശ്രയുടെ മൂന്ന് മക്കളിൽ ഏറ്റവും ഇളയകുട്ടിയായിരുന്നു രംഗനാഥ് മിശ്ര.
രംഗനാഥിന്റെ സഹോദരന്മാരായ ലോകനാഥ് മിശ്രയും രഘുനാഥ് മിശ്രയും രാഷ്ട്രീയപ്രവർത്തകരായിരുന്നു .
ബാണാപ്പൂർ ഹൈസ്കൂളിലും പി.എം. അക്കാദമിയിലും പ്രാഥമിക വിദ്യാഭ്യാസം നേടിയ രംഗനാഥ് മിശ്ര പിന്നീട് റാവെൻഷാ കോളേജിലും അലഹബാദ് സർവകലാശാലയിലും ഉപരിപഠനത്തിനായി ചേർന്നു.
പഠനം പൂർത്തിയാക്കിയ ശേഷം സ്വന്തം സമുദായാംഗമായിരുന്ന സുമിത്ര മിശ്രയെ വിവാഹം കഴിച്ചു.
ഇരുവരുടെയും പുത്രൻ ദേവാനന്ദ മിശ്ര ഒഡീഷാ ഹൈക്കോടതിയിലും സുപ്രീം കോടതിയിലും അഭിഭാഷകനായിരുന്നു .
2009 -ൽ തന്റെ 59-ആം വയസ്സിൽ ദേവാനന്ദ മിശ്ര മരണമടഞ്ഞത് മാതാപിതാക്കളെ ദുഃഖത്തിലാക്കി.
1950 സെപ്റ്റംബർ 18-ന് ഒഡീഷാ ഹൈക്കോടതിയിൽ അഭിഭാഷകനായി ജോലിയിൽ പ്രവേശിച്ച രംഗനാഥ് മിശ്ര 1969 വരെ അവിടെ പരിശീലനം തുടർന്നു.
ഒഡീഷാ ഹൈക്കോടതിയിൽ പിന്നീട് സ്ഥിരം ജഡ്ജിയായി.
1980 നവംബർ 6 മുതൽ 1981 ജനുവരി 16 വരെ ഒഡീഷാ ഹൈക്കോടതിയിൽ ആക്ടിങ് ചീഫ് ജസ്റ്റിസായും അതിനുശേഷം സ്ഥിരം ചീഫ് ജസ്റ്റിസായും പ്രവർത്തിച്ചു.
1983-ൽ സുപ്രീം കോടതി ജഡ്ജിയായി.
1990 സെപ്റ്റംബർ 25-ന് സുപ്രീം കോടതി ചീഫ് ജസ്റ്റിസായി സ്ഥാനമേറ്റ രംഗനാഥ് മിശ്ര 1991 നവംബർ 24 വരെ ആ പദവിയിൽ തുടർന്നു.
1992 മുതൽ ഓൾ ഇന്ത്യാ ബോയ്സ് സ്കൗട്ട്സ് അസോസിയേഷന്റെ ചീഫ് സ്കൗട്ടായി പ്രവർത്തിച്ചു.
1993 ഒക്ടോബർ 12-ന് ദേശീയ മനുഷ്യാവകാശ കമ്മീഷൻ രൂപീകരിച്ചപ്പോൾ രംഗനാഥ് മിശ്രയെയാണ് ആദ്യ ചെയർമാനായി നിയമിച്ചത്.
1998 മുതൽ 2004 വരെ കോൺഗ്രസിനെ പ്രതിനിധീകരിച്ച് രാജ്യസഭാംഗമായി പ്രവർത്തിച്ചു.
ദീർഘകാലത്തെ അസുഖത്തെ തുടർന്ന് 2012 സെപ്റ്റംബർ 13-ന് രംഗനാഥ് മിശ്ര അന്തരിച്ചു.
സുപ്രീം കോടതിയുടെ 45-ആമത് ചീഫ് ജസ്റ്റിസായിരുന്ന ദീപക് മിശ്ര ഇദ്ദേഹത്തിന്റെ അനന്തരവനാണ്.
അവലംബം പുറംകണ്ണികൾ Supreme Court of India: Hon'ble Mr. Justice Raganath Misra.
http://www.thehindu.com/news/national/article3893788.ece
രംഗഭൂമി (യുദ്ധം)
യുദ്ധത്തിൽ പ്രധാനപ്പെട്ട സൈനിക സംഭവങ്ങൾ നടക്കുകയോ പുരോഗമിക്കുകയോ ചെയ്യുന്ന ഒരു മേഖലയോ സ്ഥലത്തെയോ പറയുന്ന പേരാണ് രംഗഭൂമി .
യുദ്ധ പ്രവർത്തനങ്ങളിൽ ഏർപ്പെടുന്ന വായു, കര, കടൽ പ്രദേശങ്ങളും ഇതിൽ ഉൾപ്പെടും.
യുദ്ധത്തിന്റെ രംഗഭൂമി
ഓൺ വാർ എന്ന പുസ്തകത്തിൽ, കാൾ വോൺ ക്ലോസ്വിറ്സ് ഈ പദത്തെ നിർവചിക്കുന്നത് ഇങ്ങനെയാണ്:
"Denotes properly such a portion of the space over which war prevails as has its boundaries protected, and thus possesses a kind of independence. This protection may consist of fortresses, or important natural obstacles presented by the country, or even in its being separated by a considerable distance from the rest of the space embraced in the war. Such a portion is not a mere piece of the whole, but a small whole complete in itself; and consequently it is more or less in such a condition that changes which take place at other points in the seat of war have only an indirect and no direct influence upon it. To give an adequate idea of this, we may suppose that on this portion an advance is made, whilst in another quarter a retreat is taking place, or that upon the one an army is acting defensively, whilst an offensive is being carried on upon the other. Such a clearly defined idea as this is not capable of universal application; it is here used merely to indicate the line of distinction."
പ്രവർത്തനങ്ങളുടെ രംഗഭൂമി
യുദ്ധത്തിലെ ഒരു ഉപവിഭാഗമാണ് പ്രവർത്തനങ്ങളുടെ രംഗഭൂമി എന്ന് അറിയപ്പെടുന്നത് .
ഈ രംഗഭൂമിയുടെ പരിധി നിർണ്ണയിക്കുന്നത് നിർദ്ദിഷ്ട യുദ്ധ പ്രവർത്തനങ്ങൾക്ക് പിന്തുണ നൽകുന്നതോ ആയ കമാൻഡർ ആണ്.
ഇത് യുദ്ധമാണോ അഥവാ സമാധാന പ്രവർത്തനമാണോ എന്നത് ആശ്രയിച്ച് പ്രവർത്തന രംഗഭൂമി, തന്ത്രപരമായ ദിശകളോ സൈനിക മേഖലകളായി തിരിച്ചിട്ടുണ്ട്.
രംഗരയ്യ മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Rangaraya_Medical_College
ആന്ധ്രാപ്രദേശിലെ ഒരു സർക്കാർ മെഡിക്കൽ കോളേജാണ് രംഗരയ്യ മെഡിക്കൽ കോളേജ്.
1958 ൽ സ്ഥാപിതമായ ഇത് ആന്ധ്രാപ്രദേശിലെ കാക്കിനഡയിലാണ് സ്ഥിതിചെയ്യുന്നത്.
എൻ‌ടി‌ആർ യൂണിവേഴ്സിറ്റി ഓഫ് ഹെൽത്ത് സയൻസസുമായി ഇത് അഫിലിയേറ്റ് ചെയ്തിട്ടുണ്ട്.
ആന്ധ്രാപ്രദേശിലെ തീരദേശത്ത് പ്രത്യേകിച്ച് ഗോദാവരി ജില്ലകളിലെ വിദ്യാർത്ഥികൾക്കായി ഒരു സ്വകാര്യ മെഡിക്കൽ കോളേജ് ആരംഭിക്കണമെന്ന് ഡോ. ദത്ല സത്യനാരായണ രാജു, ഡോ. എം. വി. കൃഷ്ണ റാവു എന്നിവർ ആഗ്രഹിച്ചു.
1958 ഏപ്രിൽ 16 ന് അവർ മെഡിക്കൽ എഡ്യൂക്കേഷൻ സൊസൈറ്റി സ്ഥാപിക്കുകയും രജിസ്റ്റർ ചെയ്യുകയും ചെയ്തു.
മെഡിക്കൽ വിദ്യാഭ്യാസം, ഗവേഷണം, എന്നിവ സ്വമേധയാ പരിശ്രമത്തിലൂടെ പ്രോത്സാഹിപ്പിക്കുക എന്നതായിരുന്നു ലക്ഷ്യങ്ങൾ.
ഡോ. ഐ. ജോഗ റാവു, പി.വി.എൻ, രാജു, കെ. ചന്ദ്ര റാവു, എ. പെരിസാസ്ത്രി, ബി. വെങ്കട രാജു, ഡോ. പി. ആർ എന്നിവരുടെ സഹായത്തോടെ അവർ സംഭാവനകൾ ശേഖരിക്കാൻ തുടങ്ങി.
അവലംബം പുറംകണ്ണികൾ Rangaraya Medical College എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.highereducationinindia.com/institutes/rangaraya-medical-college-725.php http://dme.ap.nic.in/dme_medcolleges.html https://web.archive.org/web/20120309172914/http://www.aponline.gov.in/apportal/departments/departments.asp?dep=16 org=90 category=about http://www.rangarayalive.blogspot.com
രംഗോ ബാപ്പുജി ഗുപ്തെ
മഹാരാഷ്ട്രയിൽ നിന്നുള്ള ഒരു നയതന്ത്രജ്ഞനും സ്വാതന്ത്ര്യ സമര സേനാനിയും വിപ്ലവകാരിയും ആയിരുന്നു രംഗോ ബാപ്പുജി ഗുപ്തെ(മറാത്തി: रंगो बापूजी गुप्ते) (??? - ജൂലൈ 5, 1857 കാണാതായി).
മറാത്ത സാമ്രാജ്യത്തിന്റെ അവസാനത്തെ സ്വതന്ത്ര ശാഖകളിൽ ഒന്നായിരുന്നു സത്താറയിലെ ഭരണാധികാരികൾ.
1839 ൽ ബ്രിട്ടീഷുകാർ പിരിച്ചുവിട്ടതിനെത്തുടർന്ന്, ബ്രിട്ടീഷ് പാർലമെന്റിൽ തന്റെ ഭരണത്തെ പ്രതിരോധിക്കാൻ സത്താറയിലെ ഛത്രപതി പ്രതാപ് സിംഗ് തന്റെ പ്രതിനിധിയായി രംഗോ ബാപ്പുജി ഗുപ്തെയെ ഇംഗ്ലണ്ടിലേക്ക് അയച്ചു.
അനായാസം ഇംഗ്ലീഷ് സംസാരിച്ചിരുന്ന ഗുപ്തെ അവിടെ 14 വർഷക്കാലം താമസിച്ച് അദ്ദേഹം അതിന് ശ്രമിച്ചുവെങ്കിലും വിജയം കണ്ടില്ല .
ഇതേ കാര്യത്തിന് നാനാ സാഹിബ് അയച്ചിരുന്ന അസീമുള്ള ഖാനെ അദ്ദേഹം ഇംഗ്ലണ്ടിൽ വച്ച് കണ്ടുമുട്ടി.
ഇന്ത്യയിലേക്ക് തിരിച്ച് വന്നതിനു ശേഷം അദ്ദേഹം ഒന്നാം സ്വാതന്ത്ര്യ സമരം എന്നറിയപ്പെട്ട 1857 ലെ വിപ്ലവത്തിനു പിന്നിലെ മുഖ്യസൂത്രധാരകരിൽ ഒരാളായി .
ഇതിനായി നാനാ സാഹിബ് , താന്തിയാ തോപ്പി തുടങ്ങിയവരെ സന്ദർശിച്ചു.
സത്താറ, കോലാപൂർ, സാംഗ്ലി, ബെൽഗാവ് എന്നിവിടങ്ങളിൽ അദ്ദേഹം ബ്രിട്ടീഷുകാർക്കെതിരായി സായുധ സംഘങ്ങളെ സംഘടിപ്പിക്കുവാൻ തുടങ്ങി .
എന്നിരുന്നാലും, ആ പദ്ധതി പുറത്തായതോടെ അദ്ദേഹം നിയോഗിച്ച് പോരാളികളിൽ പലരും കൊല്ലപ്പെട്ടു.
അതോടെ അദ്ദേഹം ഒളിവിൽ പോയി .
1857 ൽ തന്റെ ബന്ധുവായ പ്രഭാകർ വിത്തൽ ഗുപ്തെയുടെ താനെയിലെ ജാംഭാലി നാക്കയ്ക്കടുത്തുള്ള വീട്ടിൽ ഒരു  ചടങ്ങിൽ പങ്കെടുക്കാൻ പോയി.
അവിടെ വച്ച് ബ്രിട്ടീഷുകാർ അറസ്റ്റു ചെയ്യാൻ വന്നപ്പോൾ, ഒരു വയസ്സായ സ്ത്രീയുടെ വേഷത്തിൽ അദ്ദേഹം രക്ഷപ്പെട്ടു.
പിന്നീട് അദ്ദേഹത്തിന്റെ യാതൊരു വിവരവും ലഭിച്ചില്ല.
അദ്ദേഹത്തിന്റെ സ്മരണയിൽ ജാംഭാലി നാക്കയുടെ പേര് റാംഗോ ബാപ്പുജി ചൗക്ക് എന്നാക്കി മാറ്റി .
യവത്മാൾ ജില്ലയിലെ ദാർവാ പട്ടണത്തിൽ അദ്ദേഹം ഒളിവിൽ ജീവിച്ചതായി പറയപ്പെടുന്നു.
സത്താറയിലെ 'ചാർഭിന്തി' എന്ന സ്മാരകം രാംഗോ ബാപ്പുജി ഗുപ്തെയുടെ സ്മരണയ്ക്കായി നിലകൊള്ളുന്നു .
രംഗീല
സണ്ണി ലിയോണിനെ പ്രധാന കഥാപാത്രമാക്കി സന്തോഷ് നായർ
സംവിധാനം ചെയ്ത് 2020-ൽ 
പ്രദർശനത്തിനെത്തുന്ന ഒരു മലയാളഭാഷ ചലച്ചിത്രമാണ് രംഗീല .
മണിരത്നം, സച്ചിൻ എന്നീ സിനിമകൾക്ക് ശേഷം സന്തോഷ് നായർ സംവിധാനം ചെയ്യുന്ന രണ്ടാമത്തെ ചിത്രമാണിത്.
ബാക്ക് വാട്ടർ സ്റ്റുഡിയോസിന്റെ ബാനറിൽ ജയലാൽ മേനോനാണ് ഈ ചിത്രം നിർമിക്കുന്നത്.
സലീം കുമാർ , അജു വർഗീസ് , ഹരീഷ് കണാരൻ , ജോണി ആന്റണി , വിജയരാഘവൻ , രമേഷ് പിഷാരടി എന്നിവരാണ് ചിത്രത്തിലെ മറ്റു പ്രധാന അഭിനേതാക്കൾ.
സണ്ണി ലിയോൺ 
നായികയായി അഭിനയിക്കുന്ന ആദ്യ മലയാള ചിത്രമാണ് രംഗീല.
സനിൽ എബ്രഹാം തിരക്കഥ രചിച്ചിരിക്കുന്ന ഈ ചിത്രത്തിന്റെ ഛായാഗ്രഹണം നീൽ ഡി കുഞ്ഞ നിർവഹിക്കുന്നു.
വൺ വേൾഡ് എന്റർടെയ്ൻമെന്റാണ് ഈ 
ചിത്രം തിയേറ്ററുകളിൽ വിതരണത്തിന് എത്തിക്കുന്നത്.
അഭിനേതാക്കൾ സണ്ണി ലിയോൺ സലീം കുമാർ അജു വർഗീസ് രമേഷ് പിഷാരടി മേജർ രവി വിജയരാഘവൻ ജോണി ആന്റണി ഹരീഷ് കണാരൻ ജേക്കബ് ഗ്രിഗറി നിർമ്മാണം
രംഗീലയുടെ ചിത്രീകരണം 
2019 ഫെബ്രുവരി 1-ന് ആരംഭിച്ചു.
ഗോവയാണ് ചിത്രത്തിന്റെ പ്രധാന ലൊക്കേഷൻ.
നേരത്തെ പല സിനിമകളും മലയാളത്തിൽ സണ്ണി ലിയോണിന്റെയായി  പ്രഖ്യാപിച്ചിരുന്നെങ്കിലും അത് പലതും നടന്നില്ല.
സണ്ണി ലിയോൺ തന്നെയാണ് താൻ മലയാള സിനിമയുടെ ഭാഗമാകാൻ പോകുന്ന വാർത്ത സമൂഹമാധ്യമത്തിലൂടെ  പങ്കുവച്ചത്.
സണ്ണി ലിയോൺ അഭിനയിക്കുന്ന ആദ്യ മലയാള സിനിമ എന്ന പ്രത്യേകത രംഗീലയ്ക്കുണ്ട്.
എന്നാൽ വൈശാഖ് സംവിധാനം ചെയ്ത് മധുര രാജ എന്ന ചിത്രത്തിലെ 
ഐറ്റം സോങിൽ സണ്ണി ലിയോൺ 
അഭിനയിച്ചിട്ടുണ്ട്.
ഇത് ഈ ചിത്രത്തിന്റെ പ്രധാന ആകർഷണവും ആയിരുന്നു.
മണിരത്നം, സച്ചിൻ എന്നീ ചിത്രങ്ങൾക്ക് ശേഷം സന്തോഷ് നായർ സംവിധാനം ചെയ്യുന്ന ചിത്രമാണിത്.
അവലംബം ↑ https://www.mathrubhumi.com/mobile/movies-music/news/sunny-leone-malayalam-movie-rangeela-santhosh-nair-madhuraraja-mammootty-movie-vyasakh-1.3510147 ↑ https://www.manoramaonline.com/movies/movie-news/2018/11/15/suraj-venjaramoodu-aju-varghese-to-act-with-sunny-leone-in-rangeela.html
ലീ ജോങ്-സുക്ക്
ലീ ജോങ്-സുക്ക് (കൊറിയൻ: 이종석, ജനനം സെപ്റ്റംബർ 14, 1989) ഒരു ദക്ഷിണ കൊറിയൻ അഭിനേതാവും മോഡലുമാണ്.
2005-ൽ റൺവേ മോഡലായി അരങ്ങേറ്റം കുറിച്ച അദ്ദേഹം സിയോൾ ഫാഷൻ വീക്കിൽ പങ്കെടുത്ത ഏറ്റവും പ്രായം കുറഞ്ഞ പുരുഷ മോഡലായി.
സ്കൂൾ 2013 (2012) എന്ന ചിത്രത്തിലാണ് ലീയുടെ പ്രധാന വേഷം.
ഐ ക്യാൻ ഹിയർ യുവർ വോയ്സ് (2013), ഡോക്ടർ സ്ട്രേഞ്ചർ (2014), പിനോച്ചിയോ (2014), ഡബ്ല്യു (2016), വയിൽ യു വേർ സ്ലീപ്പിംഗ് (2017), ദി ഹിം ഓഫ് ഡെത്ത് (2018) എന്നീ ചിത്രങ്ങളിലെ വേഷങ്ങൾക്കും അദ്ദേഹം പ്രശസ്തനാണ്.
ലീ മില്ലെർ
ഒരു അമേരിക്കൻ ഫോട്ടോഗ്രാഫറും ഫോട്ടോ ജേർണലിസ്റ്റുമായിരുന്നു എലിസബത്ത് "ലീ" മില്ലെർ (ഏപ്രിൽ 23, 1907 - ജൂലൈ 21, 1977).
രണ്ടാം ലോകമഹായുദ്ധസമയത്ത് , വോഗ് മാഗസിന്റെ യുദ്ധ ലേഖക എന്ന നിലയിൽ ലണ്ടൻ ബ്ലിറ്റ്സ് ( ലണ്ടൻ നഗരത്തിൽ ജർമ്മനിയുടെ ബോംബിങ്ങ്), പാരീസിന്റെ വിമോചനം, ബുച്ചൻവാൾഡിലെയും ഡാചൗവിലെയും തടങ്കൽപ്പാളയങ്ങൾ തുടങ്ങിയവയൊക്കെ കവർ ചെയ്തു.
ഫാഷൻ ഫോട്ടോഗ്രാഫർ,  വാർ ഫോട്ടോഗ്രാഫർ എന്ന നിലയിലുള്ള മില്ലറുടെ ചിത്രങ്ങൾ അവരുടെ മകൻ കണ്ടെത്തുകയും അതിന് മികച്ച രീതിയിലുള്ള പ്രചാരം നൽകുകയും ചെയ്തതോടെയാണ് ലീ മില്ലർ ലോകപ്രശസ്തയായത്.
1907 ഏപ്രിൽ 23-ന് ന്യൂയോർക്കിലെ പോകീപ്സിയിലാണ് മില്ലെർ ജനിച്ചത്.
തിയോഡോർ, ഫ്ലോറൻസ് മില്ലെർ എന്നിവർ ആയിരുന്നു ലീയുടെ മാതാപിതാക്കൾ.
അച്ഛൻ ജർമ്മൻ വംശജനും അമ്മ സ്കോട്ടിഷ്, ഐറിഷ് വംശജയും ആയിരുന്നു.
അവർക്ക് എറിക് എന്ന് പേരുള്ള ഒരു ഇളയ സഹോദരനും ജോണി മില്ലർ എന്നു പേരുള്ള മൂത്ത സഹോദരനും ഉണ്ടായിരുന്നു.
തിയോഡോർ എല്ലായ്‌പ്പോഴും ലീയെ അനുകൂലിക്കുകയും തന്റെ അമച്വർ ഫോട്ടോഗ്രാഫിക്ക് മോഡലായി ഉപയോഗിക്കുകയും ചെയ്തു.
അവൾക്ക് ഏഴു വയസ്സുള്ളപ്പോൾ, ബ്രൂക്ലിനിൽ ഒരു കുടുംബ സുഹൃത്തിനൊപ്പം താമസിക്കുമ്പോൾ ലീ ബലാത്സംഗത്തിനിരയാകുകയും ഗൊണോറിയ ബാധിക്കുകയും ചെയ്തു.
കുട്ടിക്കാലത്ത്, ലീ മില്ലർ തന്റെ ഔപചാരിക വിദ്യാഭ്യാസത്തിൽ പ്രശ്‌നങ്ങൾ അനുഭവിച്ചു, പോകീപ്‌സി പ്രദേശത്ത് താമസിക്കുമ്പോൾ പഠിച്ച മിക്കവാറും എല്ലാ സ്‌കൂളിൽ നിന്നും ലീ പുറത്താക്കപ്പെട്ടു.
1925-ൽ, തന്റെ പതിനെട്ടാം വയസ്സിൽ, മില്ലെർ പാരീസിലേക്ക് താമസം മാറി.
അവിടെ അവർ ലാഡിസ്ലാസ് മെഡ്‌ഗീസ് സ്‌കൂൾ ഓഫ് സ്റ്റേജ്‌ക്രാഫ്റ്റിൽ പ്രകാശവിന്യാസം, വസ്ത്രാലങ്കാരം എന്നിവ പഠിച്ചു.
1926-ൽ ന്യൂയോർക്കിലേക്ക് മടങ്ങിയ ലീ, പരീക്ഷണനാടകത്തിന്റെ തുടക്കക്കാരനായ ഹാലി ഫ്ലാനഗൻ പഠിപ്പിച്ച വാസ്സർ കോളേജിലെ ഒരു പരീക്ഷണാത്മക നാടകസംരംഭത്തിൽ അംഗമായി.
താമസിയാതെ, 19-ാം വയസ്സിൽ ലൈഫ് ഡ്രോയിംഗും പെയിന്റിംഗും പഠിക്കുന്നതിനായി മാൻഹട്ടനിലെ ന്യൂയോർക്കിലെ ആർട്ട് സ്റ്റുഡന്റ്സ് ലീഗിൽ ചേരാനായി വീട് വിട്ടു.
ലീയുടെ പിതാവ് ചെറുപ്പത്തിൽ തന്നെ തന്റെ കുട്ടികൾക്ക് ഫോട്ടോഗ്രാഫി പരിചയപ്പെടുത്തിയിരുന്നു.
അദ്ദേഹം കൗമാരപ്രായത്തിലുള്ള ലീയുടെ നിരവധി നഗ്നചിത്രങ്ങൾ എടുക്കുകയും കലയുടെ സാങ്കേതിക വശങ്ങൾ ലീയെ പഠിപ്പിക്കുകയും ചെയ്തു.
19-ആം വയസ്സിൽ മാൻഹട്ടനിലെ ഒരു തെരുവിൽ വെച്ച് ഒരു കാറിന്റെ മുന്നിൽ പെട്ട ലീയെ വോഗ് മാഗസിന്റെ പ്രസാധകനായ കോണ്ട് നാസ്റ്റ് രക്ഷിക്കുകയുണ്ടായി.
ഈ സംഭവം അവരുടെ മോഡലിംഗ് ജീവിതം ആരംഭിക്കാൻ സഹായിച്ചു.
1927 മാർച്ച് 15-ന് വോഗ് മാഗസിനു വേണ്ടി ജോർജ്ജ് ലെപാപ്പെ വരച്ച മുഖചിത്രത്തിൽ നീല തൊപ്പിയും മുത്തുകളും ധരിച്ച് ലീ പ്രത്യക്ഷപ്പെട്ടു.
വോഗിന്റെ അന്നത്തെ എഡിറ്റർ-ഇൻ-ചീഫ് ആയിരുന്ന എഡ്‌ന വൂൾമാൻ ചേസ് തന്റെ "ആധുനിക പെൺകുട്ടി" എന്ന ആശയത്തെ പ്രതിനിധീകരിക്കാൻ അവതരിപ്പിച്ചത് ലീ മില്ലറുടെ രൂപമായിരുന്നു.
അടുത്ത രണ്ട് വർഷത്തേക്ക്, ന്യൂയോർക്കിലെ ഏറ്റവും തിരക്കേറിയ മോഡലുകളിൽ ഒരാളായിരുന്നു ലീ മില്ലെർ.
പ്രമുഖ ഫാഷൻ ഫോട്ടോഗ്രാഫർമാരായ എഡ്വേർഡ് സ്റ്റൈച്ചൻ, അർനോൾഡ് ഗെന്തേ, നിക്കോളാസ് മുറേ, ജോർജ്ജ് ഹോയ്നിംഗൻ-ഹ്യൂൻ എന്നിവർക്കയി ലീ പോസ് ചെയ്തു.
ലീ മില്ലറുടെ സമ്മതമില്ലാതെ കോട്ടക്സ്  എന്ന സാനിട്ടറി നാപ്കിൻ ബ്രാൻഡ് അവരുടെ  പരസ്യത്തിനായി എഡ്വേർഡ് സ്റ്റൈച്ചൻ  എടുത്ത ലീ മില്ലറുടെ ഒരു ഫോട്ടോ ഉപയോഗിക്കുകയുണ്ടായി.
ഈ സംഭവത്തെ തുടർന്ന് ഫാഷൻ മോഡലെന്ന കരിയർ ലീ അവസാനിപ്പിച്ചു.
നവോത്ഥാനകാലത്തെ പെയിന്റിംഗുകളിലെ ഫാഷൻ വിശദാംശങ്ങളുടെ ചിത്രങ്ങൾ വരയ്ക്കാൻ 1929-ൽ ഒരു ഫാഷൻ ഡിസൈനർ ലീ മില്ലറെ നിയമിച്ചു.
എന്നാൽ കാലക്രമേണ ഈ ജോലിയിൽ മടുപ്പു തോന്നിയതോടെ അവർ ഫോട്ടോഗ്രാഫിയിലേക്ക് തന്റെ ശ്രദ്ധ തിരിച്ചു.
1929-ൽ, സർറിയലിസ്റ്റ് കലാകാരനും ഫോട്ടോഗ്രാഫറുമായ മാൻ റേയ്‌ക്കൊപ്പം അപ്രന്റീസ് ചെയ്യാൻ മില്ലെർ പാരീസിലേക്ക് പോയി.
തുടക്കത്തിൽ മാൻ റേ വിസമ്മതിച്ചുവെങ്കിലും ലീ മില്ലെർ അദ്ദേഹത്തോടൊപ്പം പ്രവർത്തനം ആരംഭിക്കുകയും വൈകാതെ അദ്ദേഹത്തിന്റെ കാമുകിയും മ്യൂസും ആയിത്തീരുകയും ചെയ്തു.
പാരീസിൽ ലീ സ്വന്തമായി ഫോട്ടോഗ്രാഫി സ്റ്റുഡിയോ ആരംഭിക്കുകയും  മാൻ റേയുടെ ഫാഷൻ ഫോട്ടോഗ്രാഫി ജോലികൾ ഏറ്റെടുക്കുകയും ചെയ്തു.
അതോടെ റേ പെയിന്റിംഗിൽ ശ്രദ്ധ കേന്ദ്രീകരിച്ചു.
ഇവർ ഒരുമിച്ച് ഫോട്ടോഗ്രാഫിയിലെ സോളറൈസേഷൻ ടെക്നിക്കിൽ പരീക്ഷണങ്ങൾ നടത്തി.
ഒരു ഫോട്ടോ ഡെവലപ്പ് ചെയ്യുന്നതിനിടയിൽ അവരുടെ കാലിലൂടെ ഒരു എലി ഓടിയതിനെ തുടർന്ന് അവർ ലൈറ്റ് ഓൺ ചെയ്തപ്പോൾ കിട്ടിയ ചിത്രത്തിൽ നിന്നാണ് ഈ ടെക്നിക്കിൽ അവർ ശ്രദ്ധ ചെലുത്തിയത് എന്ന് ലീ മില്ലർ പിന്നീട് വിവരിക്കുകയുണ്ടായി.
സർ റിയലിസ്റ്റ് കലാകാരന്മാരായ പാബ്ലോ പിക്കാസോ , പോൾ എലുവാർഡ്, ജീൻ കോക്റ്റോ എന്നിവരും മില്ലറുടെ സുഹൃത്തുക്കളിൽ ഉൾപ്പെടുന്നു.
മില്ലെറുടെ സൗന്ദര്യത്തിന്റെ ആരാധകനായ കോക്റ്റോ, താൻ സംവിധാനം ചെയ്ത  ദി ബ്ലഡ് ഓഫ് എ പൊയറ്റ് (1930) എന്ന ചിത്രത്തിന് വേണ്ടി ലീ മില്ലറുടെ ഒരു പ്രതിമ പ്ലാസ്റ്ററിൽ നിർമ്മിച്ചു.
1932-ൽ മാൻ റേയുമായി പിരിഞ്ഞ ലീ, പാരീസ് ഉപേക്ഷിച്ച് ന്യൂയോർക്ക് സിറ്റിയിലേക്ക് മടങ്ങി.
അവിടെ അപ്പാർട്ട്മെന്റുകൾ മില്ലർ വാടകയ്ക്ക് എടുത്തു.
അപ്പാർട്ട്‌മെന്റുകളിലൊന്ന് വീടായും മറ്റൊന്ന് ഒരു ഒരു പോർട്രെയിറ്റ്, കൊമേഴ്‌സ്യൽ ഫോട്ടോഗ്രാഫി സ്റ്റുഡിയോ ആയും ഉപയോഗിച്ചു.
സഹോദരൻ എറിക്കിനെ തന്റെ ഡാർക്ക് റൂം അസിസ്റ്റന്റായി നിയമിച്ചു.
1932-ൽ ന്യൂയോർക്കിലെ ജൂലിയൻ ലെവി ഗാലറിയിൽ നടന്ന മോഡേൺ യൂറോപ്യൻ ഫോട്ടോഗ്രാഫി എക്സിബിഷനിലും ബ്രൂക്‌ലിൻ മ്യൂസിയം നടത്തിയ അന്താരാഷ്ട്ര ഫോട്ടോഗ്രാഫർമാരുടെ പ്രദർശനത്തിലും ലീ മില്ലറുടെ ചിത്രങ്ങൾ പ്രദർശിപ്പിക്കപ്പെട്ടു.
1933-ൽ ജൂലിയൻ ലെവി ഗാലറി, മില്ലറുടെ ജീവിതത്തിലെ ഒരേയൊരു സോളോ എക്സിബിഷൻ സംഘടിപ്പിച്ചു.
1934-ൽ, ഈജിപ്ഷ്യൻ നാഷണൽ റെയിൽവേയ്ക്ക് ഉപകരണങ്ങൾ വാങ്ങാനായി ന്യൂയോർക്ക് സിറ്റിയിലെത്തിയ അസീസ് എലൂയി ബേ എന്ന ഈജിപ്ഷ്യൻ വ്യവസായിയെ അവർ വിവാഹം കഴിച്ചു.
ഈ കാലയളവിൽ അവർ ഒരു പ്രൊഫഷണൽ ഫോട്ടോഗ്രാഫറായി പ്രവർത്തിച്ചില്ലെങ്കിലും, എലൂയിക്കൊപ്പം ഈജിപ്തിൽ താമസിക്കുന്ന സമയത്ത് എടുത്ത ഫോട്ടോകൾ, പോട്രെയിറ്റ് ഓഫ് സ്പേസ് ഉൾപ്പെടെ, ലീയുടെ ഏറ്റവും ശ്രദ്ധേയമായ സർറിയലിസ്റ്റ് ചിത്രങ്ങളായി കണക്കാക്കപ്പെടുന്നു.
1934-ൽ ലണ്ടൻ ഗാലറിയിൽ നടന്ന സർറിയലിസ്‌റ്റ് ഒബ്‌ജക്‌റ്റ്‌സ് ആൻഡ് പോംസ് എക്‌സിബിഷനിൽ മില്ലർ ഒരു ഒബ്‌ജക്‌റ്റ് പ്രദർശിപ്പിച്ചു.
1937 ആയപ്പോഴേക്കും മില്ലർ കെയ്‌റോയിലെ അവളുടെ ജീവിതത്തോട് വിരസത തോന്നുകയും അവർ പാരീസിലേക്ക് മടങ്ങുകയും ചെയ്തു.
അവിടെ വച്ച് അവർ ബ്രിട്ടീഷ് സർറിയലിസ്റ്റ് ചിത്രകാരനും ക്യൂറേറ്ററുമായ റോളണ്ട് പെൻറോസിനെ കണ്ടുമുട്ടി.
ലീയുടെ നാല് ഫോട്ടോഗ്രാഫുകൾ - ("ഈജിപ്ത്" (1939), "റൗമാനിയ" (1938), "ലിബിയ" (1939), "സിനായ്" (1939)) - 1940-ലെ സ്വെമ്മെർ ഗാലറിയുടെ പ്രദർശനമായ സർറിയലിസം ടു-ഡേയിൽ പ്രദർശിപ്പിച്ചു.
മ്യൂസിയം ഓഫ് മോഡേൺ ആർട്ട് (മോമ) 1941-ൽ ന്യൂയോർക്ക് സിറ്റിയിൽ നടത്തിയ ബ്രിട്ടൻ അറ്റ് വാർ എന്ന പ്രദർശനത്തിൽ അവരുടെ സൃഷ്ടികൾ ഉൾപ്പെടുത്തി.
ഇതിനു ശേഷം 1955-ൽ മോമ ഡിപ്പാർട്ട്‌മെന്റ് ഓഫ് ഫോട്ടോഗ്രാഫിയുടെ ഡയറക്ടർ എഡ്വേർഡ് സ്റ്റീച്ചൻ ക്യൂറേറ്റ് ചെയ്‌ത വിഖ്യാതമായ ‘ദി ഫാമിലി ഓഫ് മാൻ‘ എന്ന എക്‌സിബിഷനിലാണ് ലീയുടെ ചിത്രങ്ങൾ പ്രദർശിപ്പിക്കപ്പെടുന്നത്.
രണ്ടാം ലോകമഹായുദ്ധം പൊട്ടിപ്പുറപ്പെട്ട സമയത്ത്, ലീ മില്ലർ ലണ്ടനിലെ ഹാംപ്‌സ്റ്റെഡിലെ ഡൗൺഷെയർ ഹില്ലിൽ പെൻറോസിനൊപ്പം താമസിക്കുകയായിരുന്നു.
യുഎസിലേക്ക് മടങ്ങാനുള്ള സുഹൃത്തുക്കളുടെയും കുടുംബാംഗങ്ങളുടെയും അഭ്യർത്ഥന അവഗണിച്ച്, അവർ വോഗിന്റെ ഔദ്യോഗിക യുദ്ധ ഫോട്ടോഗ്രാഫറായി ഫോട്ടോ ജേർണലിസത്തിൽ ഒരു പുതിയ കരിയർ ആരംഭിച്ചു.
1942 ഡിസംബർ മുതൽ കോണ്ട് നാസ്റ്റ് പബ്ലിക്കേഷൻസിന്റെ യുദ്ധ ലേഖികയായി അവർ യു.എസ്. ആർമിയിൽ അംഗീകാരം നേടിയിരുന്നു.
ബ്രിട്ടീഷ് വോഗിനായുള്ള ലീ മില്ലറുടെ ആദ്യ ലേഖനം ഓക്സ്ഫോർഡിലെ സൈനിക താവളത്തിലെ നഴ്സുമാരെക്കുറിച്ചായിരുന്നു.
യുദ്ധമുന്നണിയിലുള്ളവരും യുദ്ധത്തടവുകാരും ഉൾപ്പെടെ യൂറോപ്പിലുടനീളമുള്ള നഴ്‌സുമാരുടെ ഛായാചിത്രങ്ങൾ അവർ പകർത്തി.
ലൈഫ് ലേഖകനായ അമേരിക്കൻ ഫോട്ടോഗ്രാഫറായ ഡേവിഡ് ഇ.
ഷെർമനുമായി അവർ നിരവധിയിടങ്ങളിൽ സഹകരിച്ചു പ്രവർത്തിച്ചു.
ഡി-ഡേയ്ക്ക് ശേഷം ഒരു മാസത്തിനുള്ളിൽ അവൾ ഫ്രാൻസിലേക്ക് പോയി.
സെന്റ് മാലോയുടെ ഉപരോധത്തിൽ നേപ്പാം ആദ്യമായി ഉപയോഗിച്ചതും പാരീസിന്റെ വിമോചനം, അൽസാസ് യുദ്ധം, ബുച്ചൻവാൾഡിലെ നാസി കോൺസെൻട്രേഷൻ ക്യാമ്പുകളുടെ ഭീകരത എന്നിവയും രേഖപ്പെടുത്തി.
മ്യൂണിക്കിലെ അഡോൾഫ് ഹിറ്റ്‌ലറുടെ അപ്പാർട്ട്‌മെന്റിലെ ബാത്ത് ടബ്ബിൽ ഇരിക്കുന്ന ലീ മില്ലറുടെ പ്രശസ്തമായ ചിത്രം ഷെർമൻ പകർത്തിയതാണ്.
തന്റെ ബൂട്ടുകളിലെ അഴുക്ക് കൊണ്ട് അവർ ഹിറ്റ്‌ലറുടെ കുളിമുറി മനപ്പൂർവ്വം വൃത്തികേടാക്കി.
ഈ ചിത്രം 1945 ഏപ്രിൽ 30-ന് ഹിറ്റ്‌ലറുടെ ആത്മഹത്യ നടന്ന അതേ ദിവസം യാദൃശ്ചികമായി സംഭവിച്ചതാണ്.
ബാത്ത് ടബ് ചിത്രമെടുത്ത ശേഷം, ലീ മില്ലർ ടബ്ബിൽ കുളിക്കുകയും ഹിറ്റ്‌ലറുടെ കിടക്കയിൽ ഉറങ്ങുകയും ചെയ്തു.
ഈ കാലയളവിൽ, മില്ലർ വിയന്നയിലെ ആശുപത്രിയിൽ മരിക്കുന്ന കുട്ടികൾ, യുദ്ധാനന്തര ഹംഗറിയിലെ കർഷക ജീവിതം, നാസി ഉദ്യോഗസ്ഥരുടെയും അവരുടെ കുടുംബങ്ങളുടെയും മൃതദേഹങ്ങൾ, ഒടുവിൽ പ്രധാനമന്ത്രി ലാസ്ലോ ബാർഡോസിയുടെ വധശിക്ഷ എന്നിവ ചിത്രീകരിച്ചു.
യുദ്ധാനന്തരം, ഫാഷൻ, സെലിബ്രിറ്റി ഫോട്ടോഗ്രാഫറായി അവർ വോഗിൽ രണ്ടു വർഷം കൂടി ജോലി തുടർന്നു.
രണ്ടാം ലോകമഹായുദ്ധസമയത്ത് "യുദ്ധം ചരിത്രപരമായ തെളിവായി രേഖപ്പെടുത്തുക" എന്നതായിരുന്നു ലീ മില്ലറുടെ ലക്ഷ്യം.
യുദ്ധസമയത്ത് ലീ മില്ലറുടെ പ്രവർത്തനങ്ങൾ പലപ്പോഴും പത്രപ്രവർത്തനത്തിന്റെയും കലയുടെയും സംയോജനമായിരുന്നു.
യുദ്ധം അവസാനിച്ചപ്പോൾ ക്യാമ്പുകളിൽ നിന്നുള്ള ഫോട്ടോഗ്രാഫുകൾ പ്രസിദ്ധീകരിക്കാൻ പ്രേരിപ്പിച്ചുകൊണ്ട് ബ്രിട്ടീഷ് വോഗ് എഡിറ്ററായ ഓഡ്രി വിതേഴ്സിന് അവർ ടെലിഗ്രാം അയച്ചു.
അതിനാൽ യുദ്ധകാല ഫോട്ടോ ജേണലിസ്റ്റ് എന്ന നിലയിൽ മില്ലറുടെ ജോലി തുടർന്നു.
നാസി അതിക്രമങ്ങളുടെ വിവരണങ്ങൾ ഒരു വിഭാഗം ജനങ്ങൾ അതിശയോക്തിയായി കരുതുന്നത് മനസ്സിലാക്കിയതിനെ തുടർന്നാണ് ലീ അങ്ങനെ ചെയ്തത്.
രണ്ടാം ലോകമഹായുദ്ധസമയത്ത് അവർ എടുത്ത ചിത്രങ്ങൾ യുദ്ധക്കെടുതികളുടെ നേർചിത്രമായി.
ബ്രിട്ടനിലെ ജീവിതം
മധ്യ യൂറോപ്പിൽ നിന്ന് ബ്രിട്ടനിലേക്ക് മടങ്ങിയ ശേഷം, മില്ലർ വിഷാദരോഗത്തിന് അടിമയായി.
പിൽക്കാലത്ത് പോസ്റ്റ് ട്രൊമാറ്റിക് സ്ട്രെസ് ഡിസോർഡർ (PTSD) എന്നറിയപ്പെട്ട അവസ്ഥയിലായിരുന്നു അവർ.
ഇതേത്തുടർന്ന് ലീ അമിതമായി മദ്യപിക്കാനും തുടങ്ങി.
1946 നവംബറിൽ, ജെയിംസ് ജോയ്‌സിന്റെ പഴയ സുഹൃത്തും വിശ്വസ്തനുമായ കോൺസ്റ്റന്റൈൻ കുറാൻ എഴുതിയ "ജെയിംസ് ജോയ്‌സ് ഡബ്ലിനിൽ ജീവിച്ചപ്പോൾ" എന്ന ലേഖനം ചിത്രീകരിക്കാൻ ബ്രിട്ടീഷ് വോഗ് അവളെ ചുമതലപ്പെടുത്തി.